**Metodické usmernenie č.** **008000/2020/oRIITP-1 Ministerstva investícií, regionálneho rozvoja a informatizácie slovenskej republiky** **k vykonávaniu zaručenej konverzie a vypĺňaniu formulára pre osvedčovaciu doložku zaručenej konverzie**

*Toto metodické usmernenie upravuje vypĺňanie položiek “mandát” a “identifikátor” v elektronickom formulári osvedčovacej doložky zaručenej konverzii. Jedná sa o elektronické formuláre osvedčovacej doložky, ktoré sú k dispozícii v module elektronických formulárov.*

*"****Mandát“***

*Uvádza sa označenie oprávnenia uvedené ako posledné číslo OID certifikačnej politiky v rozšírení certifikátu (napr. 1.3.158.36061701.1.1.xyz). Identifikátor „xyz“ predstavuje číslo oprávnenia v zozname oprávnení, nie označenie (text) oprávnenia. Súčasne sa pripojí aj text oprávnenia uvedený v atribúte certifikátu „userNotice-explicitText“(ďalej uNeT), ktorý sa môže nachádzať v tomto atribúte. V prípade viacnásobného výskytu atribútu certifikátu uNeT stačí uvádzať číslo oprávnenia a za ním nasledujúci text oprávnenia z položky uNeT len do dĺžky 255 znakov. Slova presahujuce 255 znakov sa neuvádzajú. V prípade viacnásobného výskytu atribútu uNeT sa jednotlivé hodnoty oddelujú čiarkou. V prípade že certifikát neobsahuje žiadne oprávnenie, zadáva sa text „Žiaden“.*

„**Identifikátor**“

*V prípade ak je mandantom právnická osoba, uvádza sa atribút "O=MANDANT …“ a ak je mandantom organizačná zložka a pre odstránenie nejasností v identifikácii je to nevyhnutné, môže sa uviesť „O=MANDANT …“ spolu s „OU=MANDANT …“, resp. „CN=MANDANT …“.*